
	Administracinių gebėjimų didinimas Joniškio rajono savivaldybėje Nr. VP1-4.1-VRM-04-R-61-005

	Veiksmų programa:
	2007-2013 metų Žmogiškųjų išteklių plėtros veiksmų programa

	Projekto vykdytojas:
	Joniškio rajono savivaldybės administracija

	Projekto įgyvendinimo laikotarpis:
	veiklų pradžia:
	2010

	
	veiklų pabaiga:
	2011

	Projekto vertė:
	31.475,90 Eur

	Finansavimo šaltiniai:
	Europos Sąjungos struktūrinių fondų lėšos, Joniškio rajono savivaldybės biudžeto lėšos

	Projekto aprašymas:
	Pagrindinis projekto tikslas – didinti Joniškio rajono savivaldybės tarybos narių ir administracijos darbuotojų kompetenciją viešojo valdymo srityje. Spartėjantys valdymo institucijų organizacinių ir techninių pertvarkymų tempai reikalauja, kad šios sistemos tarnautojai nuolat siektų vadybos žinių ir naujų vadybinių gebėjimų. Kartu su didėjančiais reikalavimais tarnautojų profesionalumui didėja ir asmeninių savybių svarba. Dėl riboto finansavimo Joniškio savivaldybės tarnautojų kvalifikacijos kėlimo ir kompetencijų didinimo poreikis nėra patenkinamas. Joniškio rajono savivaldybės darbuotojams labai aktualūs mokymai strateginio planavimo, efektyvaus finansų valdymo, vietos savivaldos principų įgyvendinimo, informacinių technologijų panaudojimo, asmeninių kompetencijų ugdymo temomis. Tikslinės projekto grupės: 1. Joniškio rajono savivaldybės tarybos nariai 2. Joniškio rajono savivaldybės administracijos valstybės tarnautojai ir darbuotojai, dirbantys pagal darbo sutartis Įgyvendinus projektą tikimasi, kad Joniškio rajono savivaldybės tarybos nariai ir administracijos darbuotojai patobulins savo gebėjimus ir kvalifikaciją būtiniausiose srityse ir kokybiškiau įgyvendins viešojo administravimo institucijai keliamus tikslus ir uždavinius. Naujai įgyti gebėjimai ir kompetencijos sudarys galimybes teikti kokybiškesnes paslaugas rajono bendruomenei. Įgyvendinus projektą bus pasiekti šie išmatuojami projekto rezultatų rodikliai: Planuojamas dalyvavusių mokymuose asmenų skaičius - 80 unikalių projekto dalyvių Sėkmingai baigusių mokymus ir gavusių mokymo pažymėjimus projekto dalyvių dalis – 90 proc.

